google/wiki40b huggingface dataset:
Meioneta saxatilis

Utseende

Meioneta saxatilis er en liten edderkopp. Den er en av dvergedderkoppene med mørk bakkropp og forkropp, med lysere rødlige eller gulbrune bein. Kroppen er todelt i en bakkropp (abdomen) og en forkropp (prosoma eller cephalothorax). Forkroppen er bredt oval, litt flat og forholdsvis liten. Bakkroppen hos hunnen er stor og kuleformet. Avstanden fra det fremste øyet til hodets fremkant er forholdsvis stor, mye mer enn to ganger øyets diameter.
Artene i denne slekten er ganske like hverandre, samtidig som de kan være fargevariable av utseende. For sikker artsbestemmelse kreves ofte nærmere undersøkelse av de kjønnsmodne edderkoppens genitalier, hos hunner epigynet og hos hanner pedipalpenes siste ledd.
Pilemil

Pilemil var et norsk indie-band basert i Oslo. Den første utgivelsen med Pilemil kom i 2006, og het Cyarnq & Phil Emile [sic]. Dette var en delt EP med artisten Cyrano, og ble utgitt på mini CD-R. I 2009 kom fullengde-debuten If You Make a Lot of Ceramics, Ceramics Will Make a Lot of You as Well. I 2012 kom albumet Do You Really Want to Read More?, som ble utgitt som en pocketbok. Alle utgivelsene er gitt ut på platemerket Metronomicon Audio. I 2013 ble bandet oppløst.
Mahamadou Diarra

Biografi

Diarra startet sin karriere i Europa i 1998 som 17-åring i OFI Kreta, hvor han imponerte så mye at nederlandske Vitesse hentet han inn det påfølgende året. Diarra spilte 69 kamper for Vitesse i de tre sesongene han tilbragte i Eredivisie før Lyon valgte å hente inn den nå 21 år gamle Diarra før sesongen 2002/2003.
I Lyon var Diarra med å vinne fire strake franske mesterskap i den franske ligaen, før han gikk videre til Real Madrid sommeren 2006. Midtbanekrigeren fra Mali kostet Real Madrid €26 millioner.
Julie Falkevik Tungevåg

Biografi

Julie Falkevik Tungevåg har bachelorgrad og mastergrad i utøvende rytmisk musikk fra Universitetet i Agder. 
Per 2019 medvirker hun i bandprosjektene Falkevik og Du og jeg og vi 2 - 3 - 4. Hun har i tillegg jobbet med band og artister som Erlend Ropstad, Ine Hoem, Synne Sanden, Anja Skybakmoen, Angelina Jordan, Hei Kalas!, Hanne Sørvåg og Martin Halla.
Hun er fra høsten 2019 å se som et av de nye medlemmene i bandet til TV-programmet Beat for Beat.
Leptofoeninae

Utseende

Disse snyltevepsene har en svært langstrakt kroppsform. De er de største av alle Chalcidoidea, hunnen av én art blir opptil 4 centimeter lang og alle er minst 1 centimeter. På farge er de metalliske.
Hodet er firkantet med en dyp, Y-formet fure som går fra punktøynene til antennefestene, forbundet med kroppen med en smal "hals". Vingenes forkant er sterkt pigmentert. Hunnene har et langt, tynt eggleggingsrør.

Levevis

Ingenting er kjent med sikkerhet om vertsartene til disse ganske sjeldne snyltevepsene, men de er oftest blitt funnet i tilknytning til falne trær i regnskog, så man antar at de snylter på larvene til vedborende insekter. Hunnenes lange eggleggingsrør kan også tyde på dette.

Utbredelse

Gruppen er utbredt i Sør- og Mellom-Amerika, mot nord til det sørligste USA, og i Sørøst-Asia og Australia.
Even Hovland

Karriere

Han begynte karrieren sin i Vadheim. Etter det gikk han til Høyang. Han signerte for Sogndal sommeren 2006, men spilte for Høyang ut samme sesong. I Sogndal signerte han i utgangspunktet en kontrakt på 2,5 år.
Under oppvarmingen til åpningskampen for 2009-sesongen mot Hønefoss brakk Hovland foten. I 2009-2010 var Hovland på prøvespill i Manchester United, men ble ikke tilbudt kontrakt. Han ble tildelt Kniksenprisen som årets forsvarsspiller i 2011.
6. januar 2012 skrev han under for Molde på en treårskontrakt. Molde hadde da forsøkt å signere han flere sesonger på rad, og han ble da klubbens dyreste kjøp noensinne.
14. juni 2014 ble han klar for 1.FC Nürnberg i Bundesliga 2.
Sommeren 2017 ble han klar for Sogndal Fotball.
Hans søster Stine Hovland spiller for Toppserie-laget Sandviken og Norges kvinnelandslag i fotball.

Rosenborg

4. april 2018 signerte han en 3,5 år lang kontrakt med Rosenborg.
8. april 2018  fikk han sin Eliteserie-debut for Rosenborg mot Molde.
26. april 2018 var han med å vinne Mesterfinalen i fotball for menn 2018. Rosenborg vant 1-0 mot Lillestrøm.
30. august 2018 scoret han sitt første mål for Rosenborg mot makedonske KF Shkëndija.
I sesongen 2018 var han med å vinne Eliteserien og Cupfinalen.
18. august 2019 scoret han sitt første Eliteserie-mål for Rosenborg mot Odd.

Landslaget

15. januar 2012 fikk han sin første landskamp for Norge mot Danmark.
Ambivalens

Ambivalens (latin der ambi er «begge sider», og valens er «verdi») er når et individ har to motstridende følelser eller holdninger på samme tid. Følelsen brukes primært når individet har manglende evne til å ta stilling om et valg, og kan i visse tilfeller sees på som en psykisk lidelse, spesielt schizofreni. Ved ambivalens har alle beslutninger en tendens til å se like gode eller dårlige ut.
Ambivalens er preget av å være usikker på valg.

Forskning

Ifølge en sveitsisk psykiater Eugen Bleur utgjør ambivalens assosiasjonsforstyrrelse, autisme og affektavflatning som er fire grunnsymptomer ved schizofreni.
En klient som søker hjelp kan ved visse tilfeller fremstå som ambivalent. Klienten søker hjelp og ønsker en endring til det bedre, men på samme tid har klienten motstridende følelser hvor klienten ikke ønsker å forandre på egen situasjon. Det kan være etterfulgt av en frykt for endring. Ambivalens er en normal del av en endringsprosess som finnes hos de fleste som har utviklet en problematferd eller som tenker på en forandring.

Rusmisbruk

Ambivalens som er knyttet til rusmiddelbruk kan variere med opplevelser som gir negative konsekvenser, og som der igjen avhenger av bruksmønsteret. De negative konsekvensene er ofte klar like etter en periode med alkohol, men etter det kan følelsen oppleves som fjern og dermed øker ambivalensen. Ambivalens er situasjonsbestemt, hvor ambivalensen vil øke i situasjoner der muligheten for å bruke rusmidler er tilstede.
Norge funnet

Innhold

Teksten starter med den mytiske kong Fornjot et sted i Nord-Finland. Fornjot betraktes som en urjotne i norrøn mytologi og identifiseres ofte med Yme. Fornjot var stamfar til Nor, Gor og Goe, og teksten forklarer hvordan Nor ble konge over de norske landområdene, mens Gor ble sjøkongen (vikingkongen) og kongen over øyrikene. I denne sammenhengen blir Gor stamfar til Ragnvald Mørejarl og orknøyjarlene gjennom en oppramsing av slektsleddene.

Likhet med «Hvordan Norge ble bygd»

Fragmentet «Hvordan Norge ble bygd» som står lenger fram i den samme Flatøybok gir omtrent de samme genealogiske opplysningene og synes å være en nyere versjon av det samme. Dette fragmentet er langt mer omfattende og gir genealogiske opplysninger om de mytiske stamfedrene til forskjellige nordiske kongsslekter, blant annet Ynglingene. I noen sammenhenger (blant annet i leksikonet Nordisk Familjebok) har de to sagafragmentene også blitt betraktet som samme saga.

Frá Fornjóti ok hans ættmönnum

Historikeren Carl Christian Rafn ga i 1829-30 ut de nordiske fornaldersagaene i tre bind (Fornaldar sögur Nordrlanda) og han samlet der de to fragmentene under fellestittelen Frá Fornjóti ok hans ættmönnum («Om Fornjot og hans ættmenn»).
Senere har også historikeren Guðni Jónsson benyttet det samme fellesbegrepet om tre bruddstykker i sitt verk «Fornaldarsögur Norðurlanda» (1943-44). Han inkluderte da også «Af Uplendinga konungum» (norsk: «Om Opplendingenes konger»).
Norgesmesterskapet i boksing 1930

Norgesmesterskapet i boksing 1930 ble arrangert i Studentersamfundet i Trondheim 29.–30. mars.
Kongepokalen ble vunnet av Gunnar Johansen.
Enaresjøen

Enaresjøen (eller Enare, svensk: Enare träsk, finsk: Inarijärvi, nordsamisk: Anárjávri, enaresamisk: Aanaarjävri, skoltesamisk: Aanarjäu´rr) er en innsjø nord for polarsirkelen i Enare kommune i Lappland, Finland. Innsjøen er den største innsjøen i Sápmi og den tredje største i Finland med et areal på 1 040 km². Den er normalt islagt fra november til juni.
Høyden på sjøen varierer mellom 117 og 119 moh. ettersom vannstanden reguleres av det russiske Kaitakoski kraftverk ved starten av Pasvikelva. Enare har utløp mot nord til Barentshavet, via Pasvikelva til Varangerfjorden.
Enare er en grunn innsjø, med en gjennomsnittlig dybde på kun 15 meter, mens den største dybden er på 92 meter. Innsjøen har 3 318 øyer, hvorav de mest kjente er Hautuumaasaari (Gravstedsøya) og Ukonkivi (Gubbesteinen). Gamle  offerplasser er funnet på disse to øyene.

Tilløp

Enares største tilløp er de to elvene Juutuanjoki, som munner ut i innsjøen ved Enare tettsted og Ivalojoki som munner ut ved Ivalo. Mange andre innsjøer i området har avløp til Enare.  Den største av disse er Mutusjärvi nordvest for tettstedet Enare.  Andre er bl.a. Nitsijärvi, Paadarjärvi og Vuontisjärvi.

Fiske

Enare er en meget fiskerik innsjø.  Blant de mange fiskeslag som finnes i sjøen er ørret, røye, sik, lagesild, harr m.fl. Reeska er en dvergart av sik, hvis økologiske nisje opptas av lagesild i sjøer lengre sør.
Lagesild, saimaalaks og kanadarøye hører ikke til de opprinnelige fiskeartene i Enare, men er blitt satt ut i sjøen av mennesker. Bestanden av lagesild økte kraftig på 1970-tallet, og flere fiskere tok da opp lån for anskaffelse av fiskeutrustning. Lagesildbestanden kollapset imidlertid på mindre enn ti år.
Kvint

Ren kvint

En ren kvint er betegnelsen på intervallet (avstanden) mellom to toner på 7 kromatiske halvtoner, for eksempel avstanden mellom C og G. Navnet skyldes at en kvint spenner over fem trinn i de fleste diatoniske skalaer bortsett fra lokrisk. At den er ren plasserer den sammen med de andre rene intervallene kvart, oktav og prim i en egen intervallkategori. Kvinten er det musikalske intervallet som gir den mest stabile samklangen (konsonans) bortsett fra ren oktav. Den er et nærmest uunnværlig intervall i akkorder, komposisjonsstrukturer og vestlige stemmesystemer.
En invertert (omvendt) kvint er en kvart.

Kvintsirkel

Kvintsirkelen er en oppstilling av tolv rene kvinter som fører fra en gitt utgangstone (mest C) via 12 kvintsprang tilbake til samme tone. I kvintsirkel er det vanlig å etablere en durskala på hver kvint. På vei oppover fra C (for eksempel G, D, A osv.) vil man oppdage at hver durskala får ett kryss (♯) til som fast fortegn. Så har G-Dur ett kryss, D-Dur to kryss, A-Dur tre kryss, osv. På vei nedover fra C får hver durskala én b (♭) til som fast fortegn. Så har F-Dur én b, B-Dur to, E♭-Dur tre, osv.
De faste fortegn følger kvintsirkelen på sin egen måte: G-Dur har F♯ som fast fortegn, D-Dur har F♯ og C♯ (kvint fra F♯), A-Dur F♯, C♯ og G♯ (kvint fra C♯) osv. F-Dur har ♭ som fast fortegn, B-Dur har ♭ og E♭ (kvint nedover fra ♭), E♭-Dur har ♭, E♭ og A♭ (kvint nedover fra E♭) osv.

Stemming av strykeinstrumenter

Strykeinstrumentene med unntak av kontrabassen er i dag stemt i rene kvinter. Stemmetonene for fiolinen er g – d' – a' – e", for bratsjen c – g – d' – a', for celloen C – G – d – a.

Forminsket kvint

En forminsket kvint er betegnelsen på intervallet mellom en gitt tone og en annen tone som ligger en halvtone under den rene kvinten. Den omfatter dermed to heltoner og to halvtoner. Forminsket kvint ut fra c' oppover er g♭'. Forminsket kvint ut fra e' oppover er h♭'.
Av alle diatoniske skalaer er det bare lokrisk som har en forminsket kvint som femte trinn.
Den forminskede kvinten må ikke forveksles med den forstørrede kvarten. En forstørret kvart omfatter tre heltonetrinn (for eksempel fra c til f♯ oppover) og betegnes derfor også som tritonus. Det er bare på tempererte instrumenter som for eksempel dagens piano, at forstørret kvart og forminsket kvint høres likt ut.

Forstørret kvint

En forstørret kvint er betegnelsen på intervallet mellom en gitt tone og en annen tone som ligger en halvtone over den rene kvinten. Forstørret kvint ut fra c' er g♯'. Forstørret kvint ut fra e' er h♯'.
Det finnes ingen diatonisk skala som har forstørret kvint som femte trinn.
Den forstørrede kvinten må ikke forveksles med en liten sekst. Det er bare på tempererte instrumenter som for eksempel dagens piano, at forstørret kvint og liten sekst høres likt ut.
Forminsket og forstørret kvint gjelder i europeisk kunstmusikkteori fram til ca. 1915 som dissonans og må derfor videreføres etter bestemte regler.
Fiat Panda

Fiat Panda (1980–) er flere serier med småbiler fra italienske Fiat. De var ment som en enkel bruksbil i samme ånd som franske Citroën 2CV.  I 2012 var over 6,5 millioner produsert.
Første generasjon (1980–2003, Tipo 141) var tegnet av Giorgetto Giugiaro ved ItalDesign og bygget ved Mirafiori utenfor Torino.   Hjulopphenget bak var en stiv bakaksel i bladfjærer og foran MacPherson-fjærbein.  Opprinnelig små bensinmotorer (2 og 4 sylindre) fra Fiat 126 og Fiat 127 ble i 1986 erstattet med Fiat Unos nye 1-liters F.I.R.E.-motor (Fully Integrated Robotized Engine) og skruefjærer bak.  Elettra (1990–98) hadde elektrisk motor med batterier i baksetet.  Selecta fra 1991 hadde Trinnløse girsystem (CVT). Også solgt i Spania som Seat Panda og Seat Mirabella.
Andre generasjon (2003–12, Tipo 160) ble Årets Bil i Europa i 2004. Den var basert på Fiat Seicento og bygget i polske Tychy.  I tillegg til 1.2 og 1.4-liters F.I.R.E.-motorer fikk den 1.3-liters Multijet diesel.  Firehjulstrekk kunne fås, samt utallige varianter hva angår motor, farger og utstyr.
Tredje generasjon (2011–) ble bygget ved Alfa Romeo sin fabrikk i Pomigliano d'Arco utenfor Napoli. Motorer var 1.2-liters F.I.R.E, 1.3-liters multijet diesel og Fiats nye 0.9-liters TwinAir. Ellers var her firehjulstrekk og mange utstyrsvarianter.
Paulo Dybala

Landslaget

Han ble tatt ut i Argentinas tropp til VM i fotball 2018 i Russland.
Krigsskoleutdannede offiserers landsforening

Krigsskoleutdannede offiserers landsforening (KOL) ble stiftet i 1909 og er den eldste fagforeningen for norske offiserer. Foreningen er tilsluttet hovedorganisasjonen Akademikerne. Foreningen organiserer offiserer og sivile med høyere utdannelse i Forsvaret. Foreningens sekretariat holder til i Oslo, og ledes til daglig av et generalsekretariat. Krigsskoleutdannede offiserers landsforening utgir fagtidsskriftet Pro Patria/Vårt Vern. Leder for foreningen er oberstløytnant Knut Bremerthun.
Foreningen hadde 1 037 medlemmer per 1. januar 2008.
Såinnhus

Et såinnhus er en tradisjonell gårdsbygning for tørking av maltet korn til ølbrygging. Såinnhuset brukes i dag i Stjørdal, til brygging av maltølet stjørdalsøl. Dette er en overlevning fra den tiden da alle gårder brygget sitt eget øl på malt de selv lagde av eget korn. Det spesielle med såinnhuset og Stjørdal er at her er det fortsatt vanlig å malte korn og brygge tradisjonelt øl av det.
Malt lages ved å bløtlegge korn og så la det spire, før spiringen avbrytes ved at maltet tørkes. I såinnhuset står en ovn som kalles såinn, der maltet blir tørket. Ordet såinn kommer fra keltisk. Moderne såinner bygges av forskalingsstein. Man bygger vegger i firkant, ca 4 meter i bredden, 2 meter i dybden, og omtrent 1,80 meter høyt. På toppen legges planker som lokk, med en trekarm rundt, så maltet ikke skal falle ut. I plankene borres tusenvis av hull, der varme og røyk kommer opp, for å varme opp maltet som skal tørke, og sette røyksmak på det.
Nede ved gulvet er det en fyringsluke som åpner inn til ildstedet, som kalles "kjerringa." Rundt kjerringa er det satt stein, med åpninger mot siden. På toppen ligger en kraftig steinhelle. Dette skal beskytte plankene mot gnister, og spre varmen utover i såinnen, slik at varmen blir jevn over det hele.
I Stjørdal fyres det utelukkende med oreved i såinnen, og dette gir stjørdalsølet den karakteristiske kraftige aromaen av orerøyk. Oreved brukes for å få den rette aromaen, men også fordi or brenner jevnt, slik at det er lett å holde rett temperatur. Malterne måler sjelden temperaturen, men det er velkjent at når plankene i såinnen begynner å lage kneppelyder er temperaturen for høy, og fyringen må reduseres.
Tørking av maltet tar typisk 15-24 timer.
Et såinnhus er en hel bygning, og å vedlikeholde denne er krevende for en bygning som vanligvis brukes bare én gang i året. Fra 1990-tallet av ble det derfor vanlig å starte "såinnhuslag," der mange bryggere går sammen om å bygge, eie, vedlikeholde og bruke såinnhuset. Slik får man delt vedlikeholdsarbeidet og kostnadene på flere. I nyere såinnhus består huset ofte av to deler: såinndelen og en egen bryggeridel. Ofte er det også festlokale i bryggeriet.
Iliana

Utseende

Middelsstore, brune smygere, vingene har vage, blå-fiolette flekker.

Utbredelse

Artene er utbredt i Sør-Amerika.
Jens Munk

Jens Munk (født 3. juni 1579 i Barbu ved Arendal, død 28. juni 1628 i København) var en dansk-norsk oppdagelsesreisende.

Bakgrunn

Han var født i Barbu ved Arendal, hvor hans far Erik Munk var lensherre. Erik Munk var adelig og var ikke gift med Jens' mor. Erik Munk ble fengslet i 1585 anklaget blant annet for hor. Han døde i fengsel noen år seinere. 
Jens Munk bodde i barndommen i Fredrikstad og på Jylland før han som 12-åring reiste til sjøs.

Sjøfarende

Via England og Portugal havnet han i Brasil hvor han var i flere år før han vendte tilbake til Danmark. Som sjøoffiser gjorde Jens Munk flere reiser til det nordlige Norge og til Kolahalvøya. Han er først og fremst kjent for sitt forsøk på å finne sjøveien til Kina og India gjennom Nordvestpassasjen. 
I 1619 sendte Kristian IV ham på en ekspedisjon med to skip fra København. De kom til Hudsonbukta i dagens Canada. Der overvintret de på et sted som de kalte Munkehavn; senere ble stedet kalt Churchill. Noen bodde ombord på skipene, noen i en hytte på land. (I dag er stedet Churchill i Manitoba kjent som isbjørnlokalitet for turister i Canada.) Da våren kom var kun tre av besetningen på 64 mann i live. De fleste døde av skjørbuk, den vanligste dødsårsak for sjømenn helt til midten av 1700-tallet. 
De tre overlevende var ikke stort nok mannskap for å seile det største skipet, en fregatt, tilbake over Atlanterhavet. Men de klarte å rigge det minste skipet, jakten Lamprenen, og de seilte med den til Bergen. Her fikk de en brutal mottagelse, lensherren i Bergen kastet Jens Munk i fengsel for å ha ødelagt kongens skip og mannskap. 
Kongen fikk løslatt Jens Munk, og hans beretninger om landet i Hudsonbukta fikk kongen til å overveie en koloni i dette arktiske området. Det ble det ikke noe av, og Jens Munks oppdagelsereise ble aldri noen gevinst for Danmark. 
I 1624 fikk Jens Munk utgitt boken Navigatio septentrionalis om reisen for å finne Nordvestpassasjen. 
Ironisk nok ble Hudsonbukta meget ettertraktet fra 1650-årene da Frankrike og England begge forsøkte å ta kontroll over dette området. Bakgrunnen for interessen var det fine pelsverket som man der kunne få tak i. 
Jens Munk er et kjent navn i Canada. I Churchill er det reist et minnesmerke over ham og de øvrige ekspedisjonsdeltakerne. I Canada legger man også vekt på at Munk var den første lutheraner som ankom til det amerikanske kontinent.
Han har også fått noen øyer i Baffinbukta oppkalt etter seg, blant annet Jens Munk Island. Også en hardfør rose er oppkalt etter Jens Munk – den er utviklet i Canada på 1960-tallet.
Friidrett under de britiske imperielekene 1930

Friidrett under de britiske imperielekene 1930. Friidrett var en av flere sporter under de første britiske imperieleker som ble arrangert i Hamilton i Ontario i Canada 16. til 23. august 1930. Det var tjueen øvelser i friidrett, kun for menn. England ble beste nasjon med ni gullmedaljer foran Canada med seks.
New Scientist

New Scientist er et ukentlig engelskspråklig internasjonalt vitenskapsmagasin, som siden 1996 også har drevet et nettsted, og som dekker de seneste utviklingene og nyhetene innenfor vitenskap og teknologi for et allment publikum. Magasinet ble grunnlagt i 1956, og det er utgitt av Reed Business Information Ltd, et datterselskap av Reed Elsevier. Selskapet Albert E. Reed anskaffet seg New Scientist da det ble sammenslått med IPC Magazines i 1970, og beholdt magasinet da det solgte det meste av sine generelle magasiner i et utkjøp av bedriftsledelsen til hva som i dag er IPC Media.
Magasinet dekker aktuelle utviklinger, nyheter og kommentarer fra det vitenskapelige samfunnet og den akademiske verden, inkludert emner innenfor miljøspørsmål som klimaendringer. Det trykker også spekulative artikler som strekker seg fra det tekniske til det filosofiske, eksempelvis om framtidige tendenser innenfor vitenskap eller teknologi. Sentrale forskere blir tidvis intervjuet. Det er en leserseksjon som diskuterer tidligere artikler og tilsvarende diskusjonsforum på magasinets nettside. Magasinet er ikke redd for å være kontroversielt eller sensasjonalistisk, og hadde eksempelvis i januar 2009 et omslag med overskriften «Darwin tok feil».
New Scientist er basert i London i England, og utgis i britiske, amerikanske og australske utgaver. Sumit Paul-Choudhury ble redaktør i 2011, etter at Roger Highfield forflyttet seg til National Museum of Science and Industry, de nasjonale museer for vitenskap og industri, i London.
Australaphodius

Utseende

Små (3 - 4 millimeter), blanke, mørke gjødselbiller. Hodet er stort og bredt, forkanten litt innbuktet i midten. Kroppen er nokså jevnbred, pronotum rundet, dekkvingene mer dype punktstriper.

Levevis

Disse billene har larver som utvikler seg i møkk.

Utbredelse

Slekten er utbredt i det sørlige Afrika. Arten Australaphodius frenchi finnes også i Australia og Chile, men det antas at den har blitt spredt dit fra Sør-Afrika av mennesker.
FNs sikkerhetsråds resolusjon 1737

Irans reaksjon

Iran reagerte med å fordømme resolusjonen og kritiserte Sikkerhetsrådet. Mohammad Ali Hosseini, talsmann for Irans utenriksdepartement mente at resolusjonen ikke ville påvirke eller begrense Irans fredelige kjernefysiske aktiviteter.
Naby Keïta

Liverpool

29. august 2017 skrev han under for Liverpool. Overgangen ble gjennomført 1. juli 2018.
Os-drapet

Os-drapet er en norsk kriminalsak som gjelder drapet på 98 år gamle Hilda Feste (født 1913, død 2012) på Oshaugen i Os i Hordaland den 1. januar 2012. 4. desember 2012 ble en 19 år gammel mann dømt til 19 års fengsel for drapet.
Den dømte anket ikke dommen, slik at den ble stående.
Prisindeks

En prisindeks angir forholdet mellom prisen på et gode i et år i forhold til et basisår. En prisindeks gir muligheter for å beregne vekst i en størrelse over tid eller mellom ulike geografiske områder. I Norge utarbeider Statistisk sentralbyrå blant annet konsumprisindeksen som et mål på prisstigning.
Finlands Hypotekförening

Finlands Hypotekförening (finsk Suomen Hypoteekkiyhdistys) er en finsk bank, opprettet i 1860 som en av de første bankene i Storfyrstedømmet Finland. Bankens første sjef var konsul Otto Reinhold Frenckell (1860–1867), den kjente finske politikeren og økonomen Johan Vilhelm Snellman var i en årrekke sjef (1869–1881).
Finlands Hypotekförening utstedte Finlands første private obligasjoner i 1862 og i 1864 tok det opp sitt første lån i utlandet, fra M. A. V. Rothschild & Söhne, Frankfurt am Main, 3 millioner prøyssiske taler.
Muhannad Assiri

Landslaget

Han ble tatt ut i Saudi-Arabias tropp til VM i fotball 2018 i Russland.
Paramusonius

Utbredelse

Artene er bare kjent fra Madagaskar.
Tanum prestegjeld (Larvik)

Tanum prestegjeld (Larvik) var et prestegjeld i Larvik kommune. Tanum kirke var hovedkirke i prestegjeldet.
Ferrocarril Chihuahua al Pacífico

Ferrocarril Chihuahua al Pacífico, og kjent som Chepe, er ei jernbanelinje i det nordvestlige Mexico som går mellom Chihuahua by i delstaten Chihuahua og Los Mochis, som ligger langs stillehavskysten i delstaten Sinaloa. Strekninga er 673 kilometer lang og krysser Barranca del Cobre, en gruppe på seks juv i fjellkjeden Sierra de Tarahumara. Den omtales ofte som en av verdens vakreste jernbaneturer, og er derfor populær blant turister.
Bygginga av linja starta rundt 1900, men den var ikke ferdig før i 1961. Den passerer 37 bruer og går gjennom 86 tuneller. Det høyeste punktet på ruta er om lag 2 400 meter over havet. Turen tar rundt 16 timer hver vei.
Toget har to avganger hver dag, den ene av dem med flere stoppesteder.